‘আপে দিল্লির মানুষের আস্থা ফিরছে’ ভোটে বিজেপির হারতেই বিস্ফোরক কেজরিওয়াল

নয়াদিল্লি: দিল্লি (Delhi) পুরসভার সাম্প্রতিক উপনির্বাচনে তিনটি ওয়ার্ডে জয় পেয়েছে আম আদমি পার্টি (Aam Admi Party-AAP)। আর সেই ফলাফলকে ঘিরেই আত্মবিশ্বাসী আপ সুপ্রিমো ও প্রাক্তন মুখ্যমন্ত্রী অরবিন্দ কেজরিওয়াল (Arbind Kejriwal)। তাঁর দাবি, বিধানসভা নির্বাচনে বড় ধাক্কা খাওয়ার পর এই উপনির্বাচনই বুঝিয়ে দিচ্ছে, দিল্লিবাসীর আস্থা আবারও ফিরছে আপের দিকে।

উপনির্বাচনে মোট ১২টি ওয়ার্ডে ভোট গ্রহণ হয় ৩০ নভেম্বর। ফলাফলে দেখা যায়, চাঁদনি চক, অশোক বিহার, গ্রেটার কৈলাস, দ্বারকা-বি, শালিমার বাগ, দিচাও কালান এবং বিনোদ নগরে জয় পায় বিজেপি। তবে গতবার বিজেপির দখলে থাকা দুই গুরুত্বপূর্ণ ওয়ার্ড— নারাইনা ও সঙ্গম বিহার-এ এবার হার মানতে হয় গেরুয়া শিবিরকে। নারাইনা ওয়ার্ডটি জিতে নেয় আপ এবং সঙ্গম বিহার এ ওয়ার্ডটি জিতে নেয় কংগ্রেস।

আরও পড়ুন: বিএলওদের অসুবিধার হলে অতিরিক্ত কর্মী মোতায়েন, কমিশনকে নির্দেশ আদালতের

বিজেপির এই দুই ওয়ার্ডে পরাজয়কেই “জনতার বার্তা” বলে দাবি করছে আম আদমি পার্টি। আপের এক্স (X) হ্যান্ডেলে পোস্ট করে জানানো হয়েছে, বিজেপির ওয়ার্ড সংখ্যা ৯ থেকে কমে হয়েছে ৭ “দিল্লির মানুষ বিজেপিকে আয়না দেখিয়েছে।”

কেজরিওয়াল বলেন, “মাত্র ১০ মাসের মধ্যেই মানুষ আবারও আপকে বিশ্বাস করতে শুরু করেছে। ইতিবাচক রাজনীতি আর সুশাসনের পথেই ফিরবে দিল্লি, খুব শিগগিরই।”

উল্লেখ্য, কয়েকদিন আগেই আপের দিল্লি ইউনিটের দায়িত্ব গ্রহণ করেছেন সৌরভ ভরদ্বাজ। তাঁর নেতৃত্বে পুরসভার উপনির্বাচনে ভাল ফল করেছে আপ, যা দলীয় নেতৃত্বে নতুন উদ্দীপনা যোগ করেছে।

দেখুন আরও খবর: